|  |  |
| --- | --- |
|  | PATVIRTINTANacionalinės švietimo agentūros direktoriaus 2024 m. d. įsakymu Nr.  |

**KALBŲ VALSTYBINIŲ BRANDOS EGZAMINŲ UŽDUOČIŲ APRAŠAS**

**I SKYRIUS**

# BENDROSIOS NUOSTATOS

1. Kalbų valstybinių brandos egzaminų užduočių aprašas (toliau – aprašas) nustato lietuvių kalbos ir literatūros, lenkų tautinės mažumos gimtosios kalbos ir literatūros, baltarusių tautinės mažumos gimtosios kalbos ir literatūros, rusų tautinės mažumos gimtosios kalbos ir literatūros, vokiečių tautinės mažumos gimtosios kalbos ir literatūros, taip pat užsienio kalbos (pirmosios) valstybinių brandos egzaminų užduočių specifiką ir pobūdį, taškų sumą ir jų paskirstymą pagal pasiekimų lygius, trukmę, užduoties pateikimą, priemones ir kandidatų atliktų užduočių vertinimą.

2. Apraše vartojamos sąvokos atitinka Lietuvos Respublikos švietimo įstatyme, Valstybinių brandos egzaminų organizavimo ir vykdymo tvarkos apraše, patvirtintame Lietuvos Respublikos švietimo, mokslo ir sporto ministro 2023 m. rugsėjo 11 d. įsakymu Nr. V-1187 „Dėl Valstybinių brandos egzaminų organizavimo ir vykdymo tvarkos aprašo patvirtinimo“ vartojamas sąvokas.

3. Organizuojami šie kalbų valstybiniai brandos egzaminai: lietuvių kalbos ir literatūros pagal vidurinio ugdymo lietuvių kalbos ir literatūros išplėstinio (A) kurso bendrąją programą (toliau – lietuvių kalba ir literatūra (A)), lietuvių kalbos ir literatūros pagal vidurinio ugdymo lietuvių kalbos ir literatūros bendrojo (B) kurso bendrąją programą (toliau – lietuvių kalba ir literatūra (B)), lenkų tautinės mažumos gimtosios kalbos ir literatūros, baltarusių tautinės mažumos gimtosios kalbos ir literatūros, rusų tautinės mažumos gimtosios kalbos ir literatūros, vokiečių tautinės mažumos gimtosios kalbos ir literatūros, užsienio (anglų) kalbos, užsienio (prancūzų) kalbos, užsienio (vokiečių) kalbos. Valstybinį brandos egzaminą sudaro pirma ir antra dalys.

4. Dalyko valstybinio brandos egzamino pirmos ir antros dalių užduočių struktūra, pasiekimų sritys ir mokymosi turinys, užduoties taškų procentai nustatyti Priešmokyklinio, pradinio, pagrindinio ir vidurinio ugdymo bendrosiose programose, patvirtintose Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos).

5. Valstybiniu brandos egzaminu vertinamos kandidatų įgytos kompetencijos. Dalykų bendrosiose programose siektini ugdymo rezultatai aprašyti kaip mokinių kompetencijų ugdymo pasiekimai. Pasiekimų sritys ir pasiekimai bendrosiose programose išskirti, vadovaujantis bendrųjų programų 1 priedu „Kompetencijų raidos aprašas“. Pasiekimai siejami su išskirtais kompetencijų sandais ir jų raiška. Kompetencijos ugdomos visų bendrųjų programų mokymo(si) turiniu. Jų ugdymo rezultatai nurodyti dalykų pasiekimų raidos aprašymuose. Šiame apraše kognityvinių gebėjimų sritis charakterizuoja pasiekimų aprašymuose vartojamos sąvokos:

5.1. žinios ir supratimas – kandidatas supranta, įvardija, apibūdina ir tinkamai vartoja kalbos struktūras, sąvokas, faktus, įvykius, dėsningumus, reiškinius ir procesus; apibūdina kalbinės raiškos priemonių funkcijas; įvardija tiesiogiai pasakytas mintis, remdamasis teksto visuma ir kontekstu;

5.2. taikymas – kandidatas, taikydamas žinias, atsako į klausimus, atlieka užduotis, randa ir apibendrina informaciją įvairiuose šaltiniuose, lygina, iliustruoja, daro išvadas apie faktus, įvykius, dėsningumus, objektus, reiškinius ir procesus, jų priežastis ir pasekmes įvairiuose žinomuose ir (ar) nesudėtinguose, ir (ar) įprastuose kontekstuose; analizuodamas ir (ar) redaguodamas teksto kalbos taisyklingumą bei stilių, vartoja tinkamus žodžius, tinkamas gramatines formas ir konstrukcijas, laikosi rašybos ir skyrybos taisyklių, taiko kalbinės raiškos priemones; komponuodamas tekstą, siekia teksto rišlumo ir vientisumo, turinio struktūros ir raiškos dermės; aiškiai formuluoja mintis, pagrindžia jas tinkamais argumentais;

5.3. aukštesnieji mąstymo gebėjimai – kandidatas įvertina pateiktus faktus, idėjas, nuomones ir nustato jų priežasties ir pasekmės ryšį, analizuoja ir interpretuoja informaciją, nustato ir pagrindžia jos patikimumą, kelia ir atsako į klausimus, siedamas skirtingų šaltinių duomenis, argumentuotai reiškia savo požiūrį ir vertinimą, polemizuoja, remdamasis savo literatūrine ir kultūrine patirtimi, nuosekliai ir sistemingai ieško atsakymų, taiko tiriamąsias strategijas, daro pagrįstas ir išsamias išvadas, kuria tekstus, naudodamasis įžvalgomis ir argumentais.

## II SKYRIUS

## LIETUVIŲ KALBOS IR LITERATŪROS VALSTYBINIŲ BRANDOS EGZAMINŲ UŽDUOTYS

6. Lietuvių kalbos ir literatūros (B) valstybinio brandos egzamino, lietuvių kalbos ir literatūros (A) valstybinio brandos egzamino užduočių struktūra, pasiekimų sritys ir mokymo(si) turinys, užduoties taškų procentai nustatyti bendrųjų programų 13 priedo „Lietuvių kalbos ir literatūros bendroji programa“ skyriuje „Pasiekimų vertinimas“.

7. Lietuvių kalbos ir literatūros (B) valstybinis brandos egzaminas.

|  |
| --- |
| 7.1. Lietuvių kalbos ir literatūros (B) valstybinio brandos egzamino pirma dalis. |
| 7.1.1. Užduoties pobūdis | KalbėjimasPateikiamas tekstas su keliais nukreipiamaisiais klausimais, užduotimis (pvz., pristatyti perskaitytą tekstą, įvertinti teksto autoriaus požiūrį į tekste svarstomą problemą, su juo polemizuoti ir pan.). Diskusija teksto tema ir (ar) problema vyksta ne mažiau kaip pusę kandidato kalbėjimui skirto laiko.Tekstas publicistinis (pvz., straipsnis, reportažas, laiškas, interviu ar jų ištraukos).Tekstų tematika ir (ar) problematika įvairi, aktuali, apimanti platų kultūrinių ir visuomeninių problemų spektrą. Gali būti pateikiami literatūrinės publicistikos tekstai (pvz., publicistiniu stiliumi parašytos recenzijos, straipsniai, kiti pamąstymai apie literatūrą, esė ar kito žanro tekstai).Tekstas autentiškas arba minimaliai koreguotas, nuo 350 iki 400 žodžių apimties. |
| 7.1.2. Tikrinamos gebėjimų grupės  | Kalbėjimas, klausymas ir sąveika: dalyvauja įvairiose komunikavimo situacijose, klausosi ir kalba, atsižvelgdami į situaciją, tikslą, adresatą; tinkamai vartoja kalbinės raiškos priemones, laikosi kalbos normų; taiko klausymosi ir kalbėjimo strategijas.Skaitymas, teksto supratimas ir literatūros bei kultūros pažinimas: aptaria skaitomą tekstą, analizuoja, interpretuoja, daro išvadas, remdamiesi literatūros žiniomis; vertina skaitomo teksto turinį ir raišką. |
| 7.1.3. Iš viso taškų | 30 proc. |
| 7.1.4. Trukmė  | Ruošiamasi kalbėjimui 20 min., kalbama(si) iki 10 min. |
| 7.1.5. Užduoties pateikimas | Užduotis rengiama centralizuotai. Vykdymo centras – mokykla, kurioje kandidatas mokosi.Elektroninė užduotis kandidatui, elektroninė medžiaga (vertinimo lapas, užduotis, vertinimo instrukcija) vertintojui. |
| 7.1.6. Priemonės | Kompiuteris kandidatui, lapai užrašams, 2 kompiuteriai dviem vertintojams. Reikalavimai priemonių ir medžiagos pateikimui nustatyti Lietuvių kalbos ir literatūros (B) valstybinio brandos egzamino pirmos dalies vykdymo instrukcijoje. |
| 7.1.7. Kandidatų atliktų užduočių vertinimas | 2 vertintojai. |
| 7.2. Lietuvių kalbos ir literatūros (B) valstybinio brandos egzamino antra dalis. |
| 7.2.1. Užduoties pobūdis | RašymasPateikiamos dviejų tipų užduotys: grožinio teksto interpretavimas ir probleminio klausimo pagal pateiktą grožinį tekstą svarstymas, remiantis kultūrine patirtimi. Kandidatas pasirenka vieną užduotį ir kuria tekstą. Kiekvienoje užduotyje pateikiami nukreipiamieji klausimai. Pereinamuoju laikotarpiu (2025 ir 2026 m.) vienas tekstas interpretavimui parenkamas iš privalomų kūrinių.Mažiausia sukurto teksto apimtis – 400 žodžių. |
| 7.2.2. Tikrinamos gebėjimų grupės | Skaitymas, teksto supratimas ir literatūros bei kultūros pažinimas: aptaria skaitomus tekstus, analizuoja, interpretuoja, daro išvadas, remdamiesi literatūros žiniomis; vertina skaitomų tekstų turinį ir raišką; atskleidžia filologinį ir kultūrinį išprusimą.Rašymas ir teksto kūrimas: kuria tekstus, atsižvelgdami į rašymo tikslą, adresatą ir komunikavimo situaciją; kuria tinkamos struktūros tekstus; rašo taisyklinga ir stilinga kalba. |
| 7.2.3. Iš viso taškų | 70 proc. |
| 7.2.4. Trukmė | 240 min. |
| 7.2.5. Užduoties pateikimas | Užduoties sąsiuvinis ir atsakymų lapas. |
| 7.2.6. Priemonės | Reikalavimai priemonių ir medžiagos pateikimui nustatyti Lietuvių kalbos ir literatūros (B) valstybinio brandos egzamino antros dalies vykdymo instrukcijoje. |
| 7.2.7. Kandidatų atliktų užduočių vertinimas | Centralizuotas. Vertina vertintojai elektroninėje vertinimo sistemoje. |

8. Lietuvių kalbos ir literatūros (A) valstybinis brandos egzaminas.

|  |
| --- |
| 8.1. Lietuvių kalbos ir literatūros (A) valstybinio brandos egzamino pirma dalis. |
| 8.1.1. Užduoties pobūdis | KalbėjimasPateikiamas publicistinis tekstas su keliais nukreipiamaisiais klausimais, užduotimis (pvz., pristatyti perskaitytą tekstą, įvertinti teksto autoriaus požiūrį į tekste svarstomą problemą, su juo polemizuoti ir pan.). Diskusija teksto tema ir (ar) problema vyksta ne mažiau kaip pusę kandidato kalbėjimui skirto laiko.Tekstas publicistinis (pvz., straipsnis, reportažas, laiškas, interviu ar jų ištraukos).Tekstų tematika ir (ar) problematika įvairi, aktuali, apimanti platų kultūrinių ir visuomeninių problemų spektrą. Gali būti pateikiami literatūrinės publicistikos tekstai (pvz., publicistiniu stiliumi parašytos recenzijos, straipsniai, kiti pamąstymai apie literatūrą, esė ar kito žanro tekstai).Tekstas autentiškas arba minimaliai koreguotas, nuo 450 iki 500 žodžių apimties. |
| 8.1.2. Tikrinamos gebėjimų grupės | Kalbėjimas, klausymas ir sąveika: dalyvauja įvairiose komunikavimo situacijose, klausosi ir kalba, atsižvelgdami į situaciją, tikslą, adresatą; tinkamai vartoja kalbinės raiškos priemones, laikosi kalbos normų; taiko klausymosi ir kalbėjimo strategijas.Skaitymas, teksto supratimas ir literatūros bei kultūros pažinimas: aptaria skaitomą tekstą, analizuoja, interpretuoja, daro išvadas, remdamiesi literatūros žiniomis; vertina skaitomo teksto turinį ir raišką; atskleidžia filologinį ir kultūrinį išprusimą. |
| 8.1.3. Iš viso taškų | 30 proc. |
| 8.1.4. Trukmė | Ruošiamasi kalbėjimui 20 min., kalbama(si) iki 10 min. |
| 8.1.5. Užduoties pateikimas | Užduotis rengiama centralizuotai. Vykdymo centras – mokykla, kurioje kandidatas mokosi.Elektroninė užduotis kandidatui, elektroninė medžiaga (vertinimo lapas, užduotis, vertinimo instrukcija) vertintojui. |
| 8.1.6. Priemonės | Kompiuteris kandidatui, lapas užrašams, 2 kompiuteriai dviem vertintojams. Reikalavimai priemonių ir medžiagos pateikimui nustatyti lietuvių kalbos ir literatūros valstybinio brandos egzamino pirmos dalies vykdymo instrukcijoje. |
| 8.1.7. Kandidatų atliktų užduočių vertinimas | 2 vertintojai, tos pačios arba kitos mokyklos mokytojai. |
| 8.2. Lietuvių kalbos ir literatūros (A) valstybinio brandos egzamino antra dalis. |
| 8.2.1. Užduoties pobūdis | RašymasPateikiamos dviejų tipų užduotys: grožinio teksto interpretavimas ir probleminio klausimo pagal pateiktą grožinį tekstą svarstymas, remiantis kultūrine patirtimi. Kandidatas pasirenka vieną užduotį ir kuria tekstą.Pereinamuoju laikotarpiu (2025 ir 2026 m.) vienas tekstas interpretavimui parenkamas iš privalomų kūrinių.Mažiausia sukurto teksto apimtis – 450 žodžių. |
| 8.2.2. Tikrinamos gebėjimų grupės | Skaitymas, teksto supratimas ir literatūros bei kultūros pažinimas: aptaria skaitomus tekstus, analizuoja, interpretuoja, daro išvadas, remdamiesi literatūros žiniomis; vertina skaitomų tekstų turinį ir raišką; atskleidžia filologinį ir kultūrinį išprusimą.Rašymas ir teksto kūrimas: kuria tekstus, atsižvelgdami į rašymo tikslą, adresatą ir komunikavimo situaciją; kuria tinkamos struktūros tekstus; rašo taisyklinga ir stilinga kalba. |
| 8.2.3. Iš viso taškų | 70 proc. |
| 8.2.4. Trukmė | 240 min. |
| 8.2.5. Užduoties pateikimas | Užduoties sąsiuvinis ir atsakymų lapas. |
| 8.2.6. Priemonės | Reikalavimai priemonių ir medžiagos pateikimui nustatyti Lietuvių kalbos ir literatūros valstybinio brandos egzamino antros dalies vykdymo instrukcijoje. |
| 8.2.7. Kandidatų atliktų užduočių vertinimas | Centralizuotas. Vertina vertintojai elektroninėje vertinimo sistemoje. |

## III SKYRIUS

## LENKŲ TAUTINĖS MAŽUMOS GIMTOSIOS KALBOS IR LITERATŪROS VALSTYBINIO BRANDOS EGZAMINO UŽDUOTYS

9. Lenkų tautinės mažumos gimtosios kalbos ir literatūros valstybinio brandos egzamino užduočių struktūra, pasiekimų sritys ir mokymo(si) turinys, užduoties taškų procentai nustatyti bendrųjų programų 4 priedo „Lenkų tautinės mažumos gimtosios kalbos ir literatūros bendroji programa“ skyriuje „Pasiekimų vertinimas“.

10. Lenkų tautinės mažumos gimtosios kalbos ir literatūros valstybinis brandos egzaminas.

|  |
| --- |
| 10.1. Lenkų tautinės mažumos gimtosios kalbos ir literatūros valstybinio brandos egzamino pirma dalis. |
| 10.1.1. Užduoties pobūdis | Užduotį sudaro trys dalys. Kiekvienoje iš jų pateikiami pasirenkamojo atsakymo ar trumpojo atsakymo klausimai.Klausomo teksto supratimo dalyje pateikiami vienas ar keli garso arba audiovizualiniai įrašai, kuriuose kalbama bendrine kalba įvairiomis kultūrinėmis ir (ar) visuomeninėmis temomis. Bendra garso įrašų trukmė – iki 5–6 min. Kandidatai klausosi įrašų, analizuoja ir interpretuoja pranešimus, pvz., tikrinama, ar suprasta pagrindinė informacija ir (ar) mintis, nuomonė, vertinimas, ar detaliai suprastas tekstas.Skaitomo teksto supratimo dalyje pateikiami įvairų socialinį ir kultūrinį kontekstą apimantys įvairaus pobūdžio tekstai. Teksto (tekstų) apimtis – iki 800 žodžių. Kandidatai skaito tekstus, analizuoja, interpretuoja, vertina, daro išvadas.Teksto kūrimo dalyje pateikiamos užduotys, kuriomis patikrinami teksto komponavimo ir redagavimo gebėjimai, pvz., temos supratimas ir interpretavimas, tinkamas kalbos priemonių vartojimas, siekiant teksto taisyklingumo, aiškumo, rišlumo.Pasirenkamojo atsakymo klausimai gali būti: pateiktų atsakymų pasirinkimo (su vienu ar keliais teisingais atsakymais); pateiktų atsakymų porų susiejimo; pateiktų objektų eiliškumo nustatymo; objektų įkėlimo iš pateikto objektų sąrašo; elementų pažymėjimo pateiktoje vizualizacijoje (paveiksle, brėžinyje, diagramoje, schemoje, lentelėje).Trumpojo atsakymo klausimuose pateikiamas atsakymo laukas, kuriame reikia įrašyti klausimo atsakymą (raidę, žodį, skaičių, kelis skaičius ir pan.). |
| 10.1.2. Iš viso taškų | 40 |
| 10.1.3. Trukmė | 90 min. |
| 10.1.4. Užduoties pateikimas | Pateikiama ir atliekama elektroninėje užduoties atlikimo (testavimo) sistemoje. Klausimo vertė taškais pateikiama prie kiekvieno klausimo. |
| 10.1.5. Priemonės | Lapas užrašams. Kompiuteris, ausinės. Reikalavimai kompiuteriui ir ausinėms nustatyti Lenkų tautinės mažumos gimtosios kalbos ir literatūros valstybinio brandos egzamino pirmos dalies vykdymo instrukcijoje. |
| 10.1.6. Kandidatų atliktų užduočių vertinimas | Centralizuotas. Atliktos užduotys vertinamos automatiškai elektroninėje užduoties atlikimo (testavimo) sistemoje. |
| 10.2. Lenkų tautinės mažumos gimtosios kalbos ir literatūros valstybinio brandos egzamino antra dalis. |
| 10.2.1. Užduoties pobūdis | Užduotį sudaro dvi dalys.Testo dalyje pateikiami literatūros ir (ar) kiti kultūros tekstai, bent vienas turi būti parenkamas iš grožinės literatūros. Bendra tekstų apimtis – iki 800 žodžių. Kandidatai analizuoja, interpretuoja, vertina, lygina, daro išvadas, taiko įvairių kontekstų išmanymą, literatūros ir kalbos žinias. Klausimo vertė taškais pateikiama prie kiekvieno klausimo. Pirmos dalies taškų suma – 30.Rašto darbo dalyje teksto kūrimui pateikiamos dvi rašinio temos ir tekstas (teksto ištrauka) interpretacijai pasirinktinai. Kurdamas samprotaujamojo pobūdžio tekstą, kandidatas privalo pasiremti bent dviem grožinės literatūros kūriniais, bent vienas iš literatūros kūrinių turi būti lenkų rašytojo iš bendrųjų programų 4 priedo „Lenkų tautinės mažumos gimtosios kalbos ir literatūros bendroji programa“ 32.5.3 ir 33.5.3 papunkčiuose įvardytų III ir IV gimnazijos klasėms privalomų kūrinių sąrašų.Interpretacijai pateikiami tekstai iš bendrųjų programų 4 priedo „Lenkų tautinės mažumos gimtosios kalbos ir literatūros bendroji programa“ 32.5.3, 33.5.3, 33.5.4 ir 33.5.5 papunkčiuose įvardytų III ir IV gimnazijos klasėms privalomų ir rekomenduojamų autorių ir kūrinių sąrašų. Turi būti nurodyta kūrinio parašymo data ir kita reikšminga informacija. Mažiausia sukurto teksto apimtis – 300 žodžių.Antros dalies taškų suma – 30. |
| 10.2.2. Iš viso taškų  | 60 |
| 10.2.3. Trukmė | 240 min. testo dalis – rekomenduojama 60 min.; rašto darbo dalis – rekomenduojama 180 min.  |
| 10.2.4. Užduoties pateikimas | Užduoties sąsiuvinis ir atsakymų lapas. |
| 10.2.5. Priemonės ir priedai | Skaitmenizuoti arba popieriniai žodynai – lenkų kalbos aiškinamasis žodynas (lenk. Słownik języka polskiego) ir lenkų kalbos norminis žodynas (lenk. Słownik poprawnej polszczyzny) – ir kūriniai arba jų ištraukos iš privalomų kūrinių sąrašo. Reikalavimai dėl žodynų, kūrinių ar jų ištraukų pateikimo nustatyti Lenkų tautinės mažumos gimtosios kalbos ir literatūros valstybinio brandos egzamino antros dalies vykdymo instrukcijoje. |
| 10.2.6. Kandidatų atliktų užduočių vertinimas | Centralizuotas. Vertina vertintojai elektroninėje vertinimo sistemoje. |
| 10.3. Kognityvinių gebėjimų sričių procentai valstybiniame brandos egzamine. | Žinios ir supratimas – 10 proc., taikymas – 60 proc., aukštesnieji mąstymo gebėjimai – 30 proc. |

Pastaba. Lentelėje pateikti skaičiai yra orientaciniai, užduotyje galima iki 5 procentų paklaida.

## IV SKYRIUS

## BALTARUSIŲ TAUTINĖS MAŽUMOS GIMTOSIOS KALBOS IR LITERATŪROS VALSTYBINIO BRANDOS EGZAMINO UŽDUOTYS

11. Baltarusių tautinės mažumos gimtosios kalbos ir literatūros valstybinio brandos egzamino užduočių struktūra, pasiekimų sritys ir mokymo(si) turinys, užduoties taškų procentai nustatyti bendrųjų programų 15 priedo „Baltarusių tautinės mažumos gimtosios kalbos ir literatūros bendroji programa“ skyriuje „Pasiekimų vertinimas“.

12. Baltarusių tautinės mažumos gimtosios kalbos ir literatūros valstybinis brandos egzaminas.

|  |
| --- |
| 12.1. Baltarusių tautinės mažumos gimtosios kalbos ir literatūros valstybinio brandos egzamino pirma dalis. |
| 12.1.1. Užduoties pobūdis | Užduotį sudaro trys dalys. Kiekvienoje iš jų pateikiami pasirenkamojo atsakymo ar trumpojo atsakymo klausimai.Klausomo teksto supratimo dalyje pateikiami vienas ar keli garso arba audiovizualiniai įrašai, kuriuose kalbama bendrine kalba įvairiomis kultūrinėmis ir (ar) visuomeninėmis temomis. Bendra garso įrašų trukmė – iki 5–6 min. Kandidatai klausosi įrašų, analizuoja ir interpretuoja pranešimus, pvz., tikrinama, ar suprasta pagrindinė informacija ir (ar) mintis, nuomonė, vertinimas, ar detaliai suprastas tekstas.Skaitomo teksto supratimo dalyje pateikiami įvairų socialinį ir kultūrinį kontekstą apimantys įvairaus pobūdžio tekstai. Teksto (tekstų) apimtis – iki 800 žodžių. Kandidatai skaito tekstus, analizuoja, interpretuoja, vertina, daro išvadas.Teksto kūrimo dalyje pateikiamos užduotys, kuriomis patikrinami teksto komponavimo ir redagavimo gebėjimai, pvz., temos supratimas ir interpretavimas, tinkamas kalbos priemonių vartojimas, siekiant teksto taisyklingumo, aiškumo, rišlumo.Pasirenkamojo atsakymo klausimai gali būti: pateiktų atsakymų pasirinkimo (su vienu ar keliais teisingais atsakymais); pateiktų atsakymų porų susiejimo; pateiktų objektų eiliškumo nustatymo; objektų įkėlimo iš pateikto objektų sąrašo; elementų pažymėjimo pateiktoje vizualizacijoje (paveiksle, brėžinyje, diagramoje, schemoje, lentelėje).Trumpojo atsakymo klausimuose pateikiamas atsakymo laukas, kuriame reikia įrašyti klausimo atsakymą (raidę, žodį, skaičių, kelis skaičius ir pan.). |
| 12.1.2. Iš viso taškų | 40 |
| 12.1.3. Trukmė | 90 min. |
| 12.1.4. Užduoties pateikimas | Pateikiama ir atliekama elektroninėje užduoties atlikimo (testavimo) sistemoje. Klausimo vertė taškais pateikiama prie kiekvieno klausimo. |
| 12.1.5. Priemonės | Lapas užrašams. Kompiuteris, ausinės. Reikalavimai kompiuteriui ir ausinėms nustatyti Baltarusių tautinės mažumos gimtosios kalbos ir literatūros valstybinio brandos egzamino pirmos dalies vykdymo instrukcijoje. |
| 12.1.6. Kandidatų atliktų užduočių vertinimas | Centralizuotas. Atliktos užduotys vertinamos automatiškai elektroninėje užduoties atlikimo (testavimo) sistemoje. |
| 12.2. Baltarusių tautinės mažumos gimtosios kalbos ir literatūros valstybinio brandos egzamino antra dalis. |
| 12.2.1. Užduoties pobūdis | Užduotį sudaro dvi dalys.Testo dalyje pateikiami literatūros ir (ar) kiti kultūros tekstai, bent vienas turi būti parenkamas iš grožinės literatūros. Bendra tekstų apimtis – iki 800 žodžių. Kandidatai analizuoja, interpretuoja, vertina, lygina, daro išvadas, taiko įvairių kontekstų išmanymą, literatūros ir kalbos žinias. Klausimo vertė taškais pateikiama prie kiekvieno klausimo. Pirmos dalies taškų suma – 30.Rašto darbo dalyje teksto kūrimui pateikiamos dvi rašinio temos ir tekstas (teksto ištrauka) interpretacijai pasirinktinai. Kurdamas samprotaujamojo pobūdžio tekstą, kandidatas privalo pasiremti bent dviem grožinės literatūros kūriniais, bent vienas iš literatūros kūrinių turi būti baltarusių rašytojo iš bendrųjų programų 15 priedo „Baltarusių tautinės mažumos gimtosios kalbos ir literatūros bendroji programa“ 37.5.3 ir 38.5.3 papunkčiuose įvardytų III ir IV gimnazijos klasėms privalomų kūrinių sąrašų.Interpretacijai pateikiami tekstai iš bendrųjų programų 15 priedo „Baltarusių tautinės mažumos gimtosios kalbos ir literatūros bendroji programa“ 37.5.3, 38.5.3, 38.5.4 ir 38.5.5 papunkčiuose įvardytų III ir IV gimnazijos klasėms privalomų ir rekomenduojamų autorių ir kūrinių sąrašų. Turi būti nurodyta kūrinio parašymo data ir kita reikšminga informacija. Mažiausia sukurto teksto apimtis – 300 žodžių.Antros dalies taškų suma – 30. |
| 12.2.2. Iš viso taškų  | 60 |
| 12.2.3. Trukmė | 240 min. testo dalis – rekomenduojama 60 min.; rašto darbo dalis – rekomenduojama 180 min.  |
| 12.2.4. Užduoties pateikimas | Užduoties sąsiuvinis ir atsakymų lapas. |
| 12.2.5. Priemonės ir priedai | Skaitmenizuoti arba popieriniai žodynai – baltarusių kalbos aiškinamasis ir baltarusių kalbos norminis žodynas – ir kūriniai arba jų ištraukos iš privalomų kūrinių sąrašo. Reikalavimai dėl žodynų, kūrinių ar jų ištraukų pateikimo nustatyti Baltarusių tautinės mažumos gimtosios kalbos ir literatūros valstybinio brandos egzamino antros dalies vykdymo instrukcijoje. |
| 12.2.6. Kandidatų atliktų užduočių vertinimas | Centralizuotas. Vertina vertintojai elektroninėje vertinimo sistemoje. |
| 12.3. Kognityvinių gebėjimų sričių procentai valstybiniame brandos egzamine. | Žinios ir supratimas – 10 proc., taikymas – 60 proc., aukštesnieji mąstymo gebėjimai – 30 proc. |

Pastaba. Lentelėje pateikti skaičiai yra orientaciniai, užduotyje galima iki 5 procentų paklaida.

## V SKYRIUS

## RUSŲ TAUTINĖS MAŽUMOS GIMTOSIOS KALBOS IR LITERATŪROS VALSTYBINIO BRANDOS EGZAMINO UŽDUOTYS

13. Rusų tautinės mažumos gimtosios kalbos ir literatūros valstybinio brandos egzamino užduočių struktūra, pasiekimų sritys ir mokymo(si) turinys, užduoties taškų procentai nustatyti bendrųjų programų 16 priedo „Rusų tautinės mažumos gimtosios kalbos ir literatūros bendroji programa“ skyriuje „Pasiekimų vertinimas“.

14. Rusų tautinės mažumos gimtosios kalbos ir literatūros valstybinis brandos egzaminas.

|  |
| --- |
| 14.1. Rusų tautinės mažumos gimtosios kalbos ir literatūros valstybinio brandos egzamino pirma dalis. |
| 14.1.1. Užduoties pobūdis | Užduotį sudaro trys dalys. Kiekvienoje iš jų pateikiami pasirenkamojo atsakymo ar trumpojo atsakymo klausimai.Klausomo teksto supratimo dalyje pateikiami vienas ar keli garso arba audiovizualiniai įrašai, kuriuose kalbama bendrine kalba įvairiomis kultūrinėmis ir (ar) visuomeninėmis temomis. Bendra garso įrašų trukmė – iki 5–6 min. Kandidatai klausosi įrašų, analizuoja ir interpretuoja pranešimus, pvz., tikrinama, ar suprasta pagrindinė informacija ir (ar) mintis, nuomonė, vertinimas, ar detaliai suprastas tekstas.Skaitomo teksto supratimo dalyje pateikiami įvairų socialinį ir kultūrinį kontekstą apimantys įvairaus pobūdžio tekstai. Teksto (tekstų) apimtis – iki 800 žodžių. Kandidatai skaito tekstus, analizuoja, interpretuoja, vertina, daro išvadas.Teksto kūrimo dalyje pateikiamos užduotys, kuriomis patikrinami teksto komponavimo ir redagavimo gebėjimai, pvz., temos supratimas ir interpretavimas, tinkamas kalbos priemonių vartojimas, siekiant teksto taisyklingumo, aiškumo, rišlumo.Pasirenkamojo atsakymo klausimai gali būti: pateiktų atsakymų pasirinkimo (su vienu ar keliais teisingais atsakymais); pateiktų atsakymų porų susiejimo; pateiktų objektų eiliškumo nustatymo; objektų įkėlimo iš pateikto objektų sąrašo; elementų pažymėjimo pateiktoje vizualizacijoje (paveiksle, brėžinyje, diagramoje, schemoje, lentelėje).Trumpojo atsakymo klausimuose pateikiamas atsakymo laukas, kuriame reikia įrašyti klausimo atsakymą (raidę, žodį, skaičių, kelis skaičius ir pan.). |
| 14.1.2. Iš viso taškų | 40 |
| 14.1.3. Trukmė | 90 min. |
| 14.1.4. Užduoties pateikimas | Pateikiama ir atliekama elektroninėje užduoties atlikimo (testavimo) sistemoje. Klausimo vertė taškais pateikiama prie kiekvieno klausimo. |
| 14.1.5. Priemonės | Lapas užrašams. Kompiuteris, ausinės. Reikalavimai kompiuteriui ir ausinėms nustatyti Rusų tautinės mažumos gimtosios kalbos ir literatūros valstybinio brandos egzamino pirmos dalies vykdymo instrukcijoje. |
| 14.1.6. Kandidatų atliktų užduočių vertinimas | Centralizuotas. Atliktos užduotys vertinamos automatiškai elektroninėje užduoties atlikimo (testavimo) sistemoje. |
| 14.2. Rusų tautinės mažumos gimtosios kalbos ir literatūros valstybinio brandos egzamino antra dalis. |
| 14.2.1. Užduoties pobūdis | Užduotį sudaro dvi dalys.Testo dalyje pateikiami literatūros ir (ar) kiti kultūros tekstai, bent vienas turi būti parenkamas iš grožinės literatūros. Bendra tekstų apimtis – iki 800 žodžių. Kandidatai analizuoja, interpretuoja, vertina, lygina, daro išvadas, taiko įvairių kontekstų išmanymą, literatūros ir kalbos žinias. Klausimo vertė taškais pateikiama prie kiekvieno klausimo.Pirmos dalies taškų suma – 30.Rašto darbo dalyje teksto kūrimui pateikiamos dvi rašinio temos ir tekstas (teksto ištrauka) interpretacijai pasirinktinai. Kurdamas samprotaujamojo pobūdžio tekstą, kandidatas privalo pasiremti bent dviem grožinės literatūros kūriniais, bent vienas iš literatūros kūrinių turi būti rusų rašytojo iš bendrųjų programų 16 priedo „Rusų tautinės mažumos gimtosios kalbos ir literatūros bendroji programa“ 32.5.3 ir 33.5.3 papunkčiuose įvardytų III ir IV gimnazijos klasėms privalomų kūrinių sąrašų.Interpretacijai pateikiami tekstai iš bendrųjų programų 16 priedo „Rusų tautinės mažumos gimtosios kalbos ir literatūros bendroji programa“ 32.5.3, 33.5.3, 33.5.4 ir 33.5.6 papunkčiuose įvardytų III ir IV gimnazijos klasėms privalomų ir rekomenduojamų autorių ir kūrinių sąrašų. Turi būti nurodyta kūrinio parašymo data ir kita reikšminga informacija. Mažiausia sukurto teksto apimtis – 300 žodžių.Antros dalies taškų suma – 30. |
| 14.2.2. Iš viso taškų  | 60 |
| 14.2.3. Trukmė | 240 min. testo dalis – rekomenduojama 60 min.; rašto darbo dalis – rekomenduojama 180 min.  |
| 14.2.4. Užduoties pateikimas | Užduoties sąsiuvinis ir atsakymų lapas. |
| 14.2.5. Priemonės ir priedai | Skaitmenizuoti arba popieriniai žodynai – rusų kalbos aiškinamasis ir rusų kalbos norminis žodynas – ir kūriniai arba jų ištraukos iš privalomų kūrinių sąrašo. Reikalavimai dėl žodynų, kūrinių ar jų ištraukų pateikimo nustatyti Rusų tautinės mažumos gimtosios kalbos ir literatūros valstybinio brandos egzamino antros dalies vykdymo instrukcijoje. |
| 14.2.6. Kandidatų atliktų užduočių vertinimas | Centralizuotas. Vertina vertintojai elektroninėje vertinimo sistemoje. |
| 14.3. Kognityvinių gebėjimų sričių procentai valstybiniame brandos egzamine. | Žinios ir supratimas – 10 proc., taikymas – 60 proc., aukštesnieji mąstymo gebėjimai – 30 proc. |

Pastaba. Lentelėje pateikti skaičiai yra orientaciniai, užduotyje galima iki 5 procentų paklaida.

## VI SKYRIUS

## VOKIEČIŲ TAUTINĖS MAŽUMOS GIMTOSIOS KALBOS IR LITERATŪROS VALSTYBINIO BRANDOS EGZAMINO UŽDUOTYS

15. Vokiečių tautinės mažumos gimtosios kalbos ir literatūros valstybinio brandos egzamino užduočių struktūra, pasiekimų sritys ir mokymosi turinys, užduoties taškų procentai nustatyti bendrųjų programų 17 priedo „Vokiečių tautinės mažumos gimtosios kalbos ir literatūros bendroji programa“ skyriuje „Pasiekimų vertinimas“.

16. Vokiečių tautinės mažumos gimtosios kalbos ir literatūros valstybinis brandos egzaminas.

|  |
| --- |
| 16.1. Vokiečių tautinės mažumos gimtosios kalbos ir literatūros valstybinio brandos egzamino pirma dalis. |
| 16.1.1. Užduoties pobūdis | Užduotį sudaro trys dalys. Kiekvienoje iš jų pateikiami pasirenkamojo atsakymo ar trumpojo atsakymo klausimai.Klausomo teksto supratimo dalyje pateikiami vienas ar keli garso arba audiovizualiniai įrašai, kuriuose kalbama bendrine kalba įvairiomis kultūrinėmis ir (ar) visuomeninėmis temomis. Bendra garso įrašų trukmė – iki 5–6 min. Kandidatai klausosi įrašų, analizuoja ir interpretuoja pranešimus, pvz., tikrinama, ar suprasta pagrindinė informacija ir (ar) mintis, nuomonė, vertinimas, ar detaliai suprastas tekstas.Skaitomo teksto supratimo dalyje pateikiami įvairų socialinį ir kultūrinį kontekstą apimantys įvairaus pobūdžio tekstai. Teksto (tekstų) apimtis – iki 800 žodžių. Kandidatai skaito tekstus, analizuoja, interpretuoja, vertina, daro išvadas.Teksto kūrimo dalyje pateikiamos užduotys, kuriomis patikrinami teksto komponavimo ir redagavimo gebėjimai, pvz., temos supratimas ir interpretavimas, tinkamas kalbos priemonių vartojimas, siekiant teksto taisyklingumo, aiškumo, rišlumo.Pasirenkamojo atsakymo klausimai gali būti: pateiktų atsakymų pasirinkimo (su vienu ar keliais teisingais atsakymais); pateiktų atsakymų porų susiejimo; pateiktų objektų eiliškumo nustatymo; objektų įkėlimo iš pateikto objektų sąrašo; elementų pažymėjimo pateiktoje vizualizacijoje (paveiksle, brėžinyje, diagramoje, schemoje, lentelėje).Trumpojo atsakymo klausimuose pateikiamas atsakymo laukas, kuriame reikia įrašyti klausimo atsakymą (raidę, žodį, skaičių, kelis skaičius ir pan.). |
| 16.1.2. Iš viso taškų | 40 |
| 16.1.3. Trukmė | 90 min. |
| 16.1.4. Užduoties pateikimas | Pateikiama ir atliekama elektroninėje užduoties atlikimo (testavimo) sistemoje. Klausimo vertė taškais pateikiama prie kiekvieno klausimo. |
| 16.1.5. Priemonės | Lapas užrašams. Kompiuteris, ausinės. Reikalavimai kompiuteriui ir ausinėms nustatyti Vokiečių tautinės mažumos gimtosios kalbos ir literatūros valstybinio brandos egzamino pirmos dalies vykdymo instrukcijoje. |
| 16.1.6. Kandidatų atliktų užduočių vertinimas | Centralizuotas. Atliktos užduotys vertinamos automatiškai elektroninėje užduoties atlikimo (testavimo) sistemoje. |
| 16.2. Vokiečių tautinės mažumos gimtosios kalbos ir literatūros valstybinio brandos egzamino antra dalis. |
| 16.2.1. Užduoties pobūdis | Užduotį sudaro dvi dalys.Testo dalyje pateikiami literatūros ir (ar) kiti kultūros tekstai, bent vienas turi būti parenkamas iš grožinės literatūros. Bendra tekstų apimtis – iki 800 žodžių. Kandidatai analizuoja, interpretuoja, vertina, lygina, daro išvadas, taiko įvairių kontekstų išmanymą, literatūros ir kalbos žinias. Klausimo vertė taškais pateikiama prie kiekvieno klausimo.Pirmos dalies taškų suma – 30.Rašto darbo dalyje teksto kūrimui pateikiamos dvi rašinio temos ir tekstas (teksto ištrauka) interpretacijai pasirinktinai. Kurdamas samprotaujamojo pobūdžio tekstą, kandidatas privalo pasiremti bent dviem grožinės literatūros kūriniais, bent vienas iš literatūros kūrinių turi būti vokiečių rašytojo iš bendrųjų programų 17 priedo „Vokiečių tautinės mažumos gimtosios kalbos ir literatūros bendroji programa“ 32.5.3 ir 33.5.3 papunkčiuose įvardytų III ir IV gimnazijos klasėms privalomų kūrinių sąrašų. Interpretacijai pateikiami tekstai iš bendrųjų programų 17 priedo „Vokiečių tautinės mažumos gimtosios kalbos ir literatūros bendroji programa“ 32.5.3, 32.5.4, 32.5.5, 33.5.3, 33.5.4 ir 33.5.5 papunkčiuose įvardytų III ir IV gimnazijos klasėms privalomų ir rekomenduojamų autorių ir kūrinių sąrašų. Turi būti nurodyta kūrinio parašymo data ir kita reikšminga informacija. Mažiausia sukurto teksto apimtis – 300 žodžių.Antros dalies taškų suma – 30. |
| 16.2.2. Iš viso taškų  | 60 |
| 16.2.3. Trukmė | 240 min. testo dalis – rekomenduojama 60 min.; rašto darbo dalis – rekomenduojama 180 min.  |
| 16.2.4. Užduoties pateikimas | Užduoties sąsiuvinis ir atsakymų lapas. |
| 16.2.5. Priemonės ir priedai | Skaitmenizuoti arba popieriniai žodynai – vokiečių kalbos aiškinamasis ir vokiečių kalbos norminis žodynas – ir kūriniai arba jų ištraukos iš privalomų kūrinių sąrašo. Reikalavimai dėl žodynų, kūrinių ar jų ištraukų pateikimo nustatyti Vokiečių tautinės mažumos gimtosios kalbos ir literatūros valstybinio brandos egzamino antros dalies vykdymo instrukcijoje. |
| 16.2.6. Kandidatų atliktų užduočių vertinimas | Centralizuotas. Vertina vertintojai elektroninėje vertinimo sistemoje. |
| 16.3. Kognityvinių gebėjimų sričių procentai valstybiniame brandos egzamine. | Žinios ir supratimas – 10 proc., taikymas – 60 proc., aukštesnieji mąstymo gebėjimai – 30 proc. |

Pastaba. Lentelėje pateikti skaičiai yra orientaciniai, užduotyje galima iki 5 procentų paklaida.

## VII SKYRIUS

## UŽSIENIO KALBOS (PIRMOSIOS) VALSTYBINIŲ BRANDOS EGZAMINŲ UŽDUOTYS

17. Užsienio (anglų) kalbos, užsienio (prancūzų) kalbos, užsienio (vokiečių) kalbos valstybinio brandos egzamino (B2, B2+ kalbos mokėjimo lygis) užduočių struktūra, pasiekimų sritys ir mokymo(si) turinys, užduoties taškų procentai nustatyti bendrųjų programų 18 priedo „Užsienio kalbos (pirmosios) bendroji programa“ skyriuje „Pasiekimų vertinimas“.

18. Užsienio (anglų) kalbos, užsienio (prancūzų) kalbos, užsienio (vokiečių) kalbos valstybinis brandos egzaminas.

|  |
| --- |
| 18.1. Užsienio (anglų) kalbos, užsienio (prancūzų) kalbos, užsienio (vokiečių) kalbos valstybinio brandos egzamino pirma dalis – B2 kalbos mokėjimo lygis. |
| 18.1.1. Užduoties pobūdis | Užduotį sudaro dvi dalys. Kiekvienoje iš jų pateikiami pasirenkamojo ar trumpo atsakymo klausimai.I dalis. Sakytinio teksto supratimas (klausymas): 20 taškų, 45 min.Pateikiami keturi skirtingų žanrų ir tipų garso (vienas jų gali būti audiovizualinis) tekstai, atitinkantys bendrųjų programų 18 priedo „Užsienio kalbos (pirmosios) bendroji programa“ reikalavimus (kiekvienas 3–6 min. trukmės). Kiekvieno teksto klausomasi du kartus.Galimi užduočių tipai: atsakoma į klausimus pažymint teisingą atsakymą iš 3 pateiktų, pateikti teiginiai siejami su teksto informacija, įrašomas praleistas žodis. Tikrinami gebėjimai: suprasti pagrindinę informaciją ir (ar) mintį, nuomonę, vertinimą, detaliai suprasti tekstą.II dalis. Rašytinio teksto supratimas (skaitymas): 20 taškų, 45 min.Pateikiami 3–4 skirtingų žanrų ir tipų tekstai, atitinkantys bendrųjų programų 18 priedo „Užsienio kalbos (pirmosios) bendroji programa“ reikalavimus. Vieno teksto apimtis – 500–850 žodžių. Bendra tekstų apimtis – 1900–2100 žodžių.Galimi užduočių tipai: atsakoma į klausimus, pažymint teisingą atsakymą iš keturių pateiktų, į tekstą įrašomi žodžiai, įkeliami praleisti žodžiai ar sakiniai iš pateiktų, pateikti teiginiai siejami su teksto dalimis ar tekstais, pažymimi teksto turinį atitinkantys teiginiai. Tikrinami gebėjimai: suprasti pagrindinę informaciją ir (ar) mintį, nuomonę, vertinimą, detaliai suprasti tekstą, įvairias logines sekas. |
| 18.1.2. Iš viso taškų | 40 |
| 18.1.3. Trukmė | 90 min. |
| 18.1.4. Užduoties pateikimas | Pateikiama ir atliekama elektroninėje užduoties atlikimo (testavimo) sistemoje. Klausimo vertė taškais pateikiama prie kiekvieno klausimo. |
| 18.1.5. Priemonės | Lapas užrašams, kompiuteris, ausinės. Reikalavimai kompiuteriui ir ausinėms nustatyti Užsienio kalbos (pirmosios) valstybinio brandos egzamino pirmos dalies vykdymo instrukcijoje. |
| 18.1.6. Kandidatų atliktų užduočių vertinimas | Centralizuotas. Atliktos užduotys vertinamos automatiškai elektroninėje užduoties atlikimo (testavimo) sistemoje. |
| 18.2. Užsienio (anglų) kalbos, užsienio (prancūzų) kalbos, užsienio (vokiečių) kalbos valstybinio brandos egzamino antra dalis – B2+ kalbos mokėjimo lygis. |
| 18.2.1. Užduoties pobūdis | Užduotį sudaro dvi dalys.I dalis. Kalbėjimas monologu (sakytinio teksto kūrimas (produkavimas)), kalbėjimas dialogu (sakytinio teksto sąveika (interakcija)), mediacija: 30 taškų, 30 min. Ruošiamasi kalbėjimui 20 min., kalbama(si) iš viso iki 10 min.Kalbėjimo monologu (pagal paveikslėlį ar paveikslėlius, tekstą arba teiginį) trukmė – 3–4 min.Įvestis pateikiama užsienio kalba.Tikrinami gebėjimai: kurti įvairių tipų sakytinius tekstus užduoties temomis (apibūdinant, papasakojant, pakomentuojant, paaiškinant ir pan.), argumentuoti savo poziciją siekiant tinkamai realizuoti komunikacines intencijas.Kalbėjimo dialogu (pvz., diskusija, bendros veiklos planavimas) trukmė – 4–5 min.Įvestis pateikiama užsienio kalba.Tikrinami gebėjimai: apsikeisti informacija, palaikyti pokalbį, reikšti nuomonę, paaiškinti savo požiūrį.II dalis. Rašytinio teksto kūrimas (produkavimas), laiško rašymas (rašytinė sąveika (interakcija)), duomenų komentavimas raštu (teksto mediacija): 30 taškų, 120 min.Rašytinio teksto kūrimas: 15 taškų, 60 min.Rašoma esė (aiškinamojo arba argumentuojamojo pobūdžio) arba straipsnis (laikraščiui arba žurnalui, interneto svetainei).Teksto apimtis – ne mažiau kaip 250 žodžių. Įvestis pateikiama užsienio kalba, nurodant temą ir (ar) problemą, pateikiant citatą ar trumpą informacinį tekstą.Tikrinami gebėjimai: reikšti nuomonę, pateikti kritinį komentarą, argumentuoti, aiškinti.Laiško rašymas: 7 taškai, 25 min.Rašomas pusiau oficialus laiškas (pvz., kreipimasis, prašymas, nusiskundimas).Teksto apimtis – ne mažiau kaip 150 žodžių. Įvestis pateikiama užsienio kalba.Tikrinami gebėjimai: informuoti, išreikšti nuomonę, aprašyti savo patirtį, įvykius, įvardyti ir (ar) paaiškinti problemą, paprašyti paaiškinimo.Duomenų komentavimas raštu: 8 taškai, 35 min.Duomenų komentavimo teksto apimtis – ne mažiau kaip 200 žodžių. Įvestis pateikiama užsienio kalba.Tikrinami gebėjimai: apibendrinti, detaliai apibūdinti, palyginti. |
| 18.2.2. Iš viso taškų | 60 |
| 18.2.3. Trukmė | I dalis – 30 min. II dalis – 120 min. |
| 18.2.4. Užduoties pateikimas | I dalis. Užduoties lapas.II dalis. Užduoties sąsiuvinis ir atsakymų lapas. |
| 18.2.5. Priemonės | Reikalavimai priemonėms nustatyti Užsienio kalbos (pirmosios) valstybinio brandos egzamino antros dalies vykdymo instrukcijoje. |
| 18.2.6. Kandidatų atliktų užduočių vertinimas | Centralizuotas. I dalies atliktis vertina kalbėjimo dalies vertintojai. II dalį vertina vertintojai elektroninėje vertinimo sistemoje. |

Pastaba. Lentelėje pateikti skaičiai yra orientaciniai, užduotyje galima iki 5 procentų paklaida.

**VIII SKYRIUS**

**BAIGIAMOSIOS NUOSTATOS**

19. Pereinamuoju laikotarpiu (iki 2025–2026 mokslo metų) lietuvių kalbos ir literatūros, baltarusių tautinės mažumos gimtosios kalbos ir literatūros, lenkų tautinės mažumos gimtosios kalbos ir literatūros, rusų tautinės mažumos gimtosios kalbos ir literatūros, vokiečių tautinės mažumos gimtosios kalbos ir literatūros ir užsienio kalbos (pirmosios) valstybinių brandos egzaminų užduotys rengiamos, vadovaujantis bendrosiomis programomis, atsižvelgiant į pereinamojo laikotarpio ugdymo turinio kaitos ypatumus (ugdymo procese nenagrinėtas mokymo(si) turinys neįtraukiamas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_